ระเบียบกรมสรรพสามิต ว่าด้วยการตรวจสอบปริมาตรความจุภาชนะเก็บน้ำมันและผลิตภัณฑ์น้ำมัน พ.ศ. 2533
ระเบียบกรมสรรพสามิต
ระเบียบกรมสรรพสามิต
ว่าด้วยการตรวจสอบปริมาตรความจุภาชนะเก็บน้ำมันและผลิตภัณฑ์น้ำมัน
พ.ศ.
๒๕๓๓
------------

 เพื่อให้การตรวจสอบปริมาตรความจุของภาชนะเก็บน้ำมันและผลิตภัณฑ์น้ำมัน
เป็นไปในแนวทางเดียวกัน อธิบดีกรมสรรพสามิตอาศัยอำนาจตามความในมาตรา
๒๒ แห่งพระราช
บัญญัติภาษีสรรพสามิต พ.ศ. ๒๕๒๗ ออกระเบียบไว้ดังต่อไปนี้
 ข้อ
๑ ระเบียบนี้เรียกว่า "ระเบียบกรมสรรพสามิต ว่าด้วยการตรวจสอบปริมาตร
ความจุ ภาชนะเก็บน้ำมันและผลิตภัณฑ์น้ำมัน พ.ศ. ๒๕๓๓"
 ข้อ
๒ ระเบียบนี้ให้ใช้บังคับตั้งแต่วันที่ ๓๑ สิงหาคม พ.ศ. ๒๕๓๓ เป็นต้นไป
 ข้อ
๓ ให้ยกเลิกระเบียบกรมสรรพสามิต ว่าด้วยการตรวจสอบปริมาตรความจุ
ภาชนะเก็บน้ำมันและผลิตภัณฑ์น้ำมันเพื่อการจัดเก็บภาษี พ.ศ.
๒๕๑๕ ลงวันที่ ๒๐ กรกฎาคม 
๒๕๑๕
 ข้อ
๔ ในระเบียบนี้
 "ภาชนะเก็บน้ำมันและผลิตภัณฑ์น้ำมัน"
หมายความว่า
 (๑)
ภาชนะเก็บน้ำมันและผลิตภัณฑ์น้ำมันเพื่อใช้เป็นวัตถุดิบในการผลิต
 (๒)
ภาชนะที่ใช้สำหรับเก็บน้ำมันและผลิตภัณฑ์น้ำมันสำเร็จรูปเพื่อการคำนวณภาษี
 (๓)
ภาชนะเก็บน้ำมันและผลิตภัณฑ์น้ำมันที่ผู้ประกอบอุตสาหกรรมประสงค์จะใช้
เป็นภาชนะเปรียบเทียบในการคำนวณปริมาณน้ำมันและผลิตภัณฑ์น้ำมันเพื่อการคำนวณภาษี
 (๔)
เรือสำหรับบรรทุกน้ำมันและผลิตภัณฑ์น้ำมัน ซึ่งมีระวางบรรทุกตั้งแต่ 
๑๐๐,๐๐๐ ลิตรขึ้นไป
 (๕)
เรือสำหรับบรรทุกน้ำมันและผลิตภัณฑ์น้ำมัน ซึ่งมีระวางบรรทุกน้อยกว่า 
๑๐๐,๐๐๐ ลิตร
 (๖)
รถยนต์หรือรถไฟที่ใช้สำหรับบรรทุกน้ำมันและผลิตภัณฑ์น้ำมัน
 ข้อ
๕ ให้มีคณะกรรมการเพื่อปฏิบัติการตามระเบียบนี้ชุดหนึ่ง ประกอบด้วย
 (๑)
เจ้าพนักงานสรรพสามิต ฝ่ายตรวจสอบและควบคุมทางช่าง กองวิชาการ
 (๒)
เจ้าพนักงานสรรพสามิต กองการสามิต
 (๓)
เจ้าพนักงานสรรพสามิต สำนักงานสรรพสามิต จังหวัดแห่งท้องที่
ที่โรงอุตสาหกรรมตั้งอยู่
 (๔)
เจ้าหน้าที่บริหารงานสรรพสามิต ปฏิบัติงานในฐานะผู้ควบคุมโรงงาน
 ข้อ
๖ ภาชนะเก็บน้ำมันและผลิตภัณฑ์น้ำมันจะต้องได้รับการตรวจสอบปริมาตร
ความจุโดยคณะกรรมการตามข้อ ๕ ร่วมกับผู้ประกอบอุตสาหกรรม
และได้รับอนุญาตจากอธิบดี
กรมสรรพสามิตให้ใช้ตารางคำนวณก่อนจึงจะใช้ได้
 สำหรับภาชนะเก็บน้ำมันและผลิตภัณฑ์น้ำมันตามข้อ
๔ (๑) (๒) (๓) ที่มีขนาน
ความจุน้อยกว่า ๑๐,๐๐๐ ลิตร และตามข้อ ๔ (๕) (๖)
เมื่อได้รับการตรวจสอบตามข้อ ๘.๑ (๓) 
หรือ ๘.๓ แล้ว ให้ใช้ได้โดยไม่ต้องจัดทำตารางคำนวณแต่อย่างใด
 ข้อ
๗ ให้ผู้ประกอบอุตสาหกรรมที่ประสงค์จะให้คณะกรรมการตามข้อ ๕ ร่วม
ทำการตรวจสอบปริมาตรความจุภาชนะเก็บน้ำมันและผลิตภัณฑ์น้ำมันแจ้งเป็นหนังสือต่ออธิบดี
กรมสรรพสามิตพร้อมกับแบบรายละเอียดของภาชนะนั้น
และแผนการดำเนินงาน
 กรณีที่ผู้ประกอบอุตสาหกรรมประสงค์จะสร้างภาชนะเก็บน้ำมันและผลิตภัณฑ์น้ำมัน
ขึ้นใหม่ภายหลังวันที่ระเบียบนี้ใช้บังคับให้ส่งผังแสดงที่ตั้งและแบบรายละเอียดของภาชนะเก็บน้ำมัน
และผลิตภัณฑ์น้ำมัน จำนวน ๒ ชุด พร้อมทั้งแผนการดำเนินงาน
ให้กรมสรรพสามิตพิจารณา
ให้ความเห็นชอบก่อน
 ข้อ
๘ การตรวจสอบปริมาตรความจุภาชนะเก็บน้ำมันและผลิตภัณฑ์น้ำมัน
 ๘.๑
การตรวจสอบปริมาตรความจุภาชนะเก็บน้ำมันและผลิตภัณฑ์น้ำมันตามข้อ ๔ 
(๑) (๒) และ (๓) ให้กระทำดังต่อไปนี้
  (๑)
ให้คณะกรรมการตามข้อ ๕ ทำการตรวจสอบปริมาตรความจุภาชนะเก็บน้ำ
มันและผลิตภัณฑ์น้ำมัน ร่วมกับผู้ประกอบอุตสาหกรรม
  (๒)
การคำนวณปริมาตรความจุภาชนะเก็บน้ำมันและผลิตภัณฑ์น้ำมัน ให้ใช้วิธี
การของ AMERICAN SOCIETY FOR TESING AND MATERIALS ใน 1965
BOOK OF 
ASTM STANDARDS. PART 18.
  (๓)
ภาชนะเก็บน้ำมันและผลิตภัณฑ์น้ำมันตามข้อ ๔ (๑) (๒) และ (๓) ที่มี
ขนาดความจุน้อยกว่า ๑๐,๐๐๐ ลิตร
ให้ตรวจสอบโดยใช้มาตรวัดซึ่งได้รับการรับรองจากกรมสรรพ
สามิตตามระเบียบแล้ว หรือชั่งน้ำหนัก
หรือใช้ถังมาตรฐานซึ่งได้รับการรับรองจากกระทรวงพาณิชย์
แล้ว แล้วแต่กรณี
 ๘.๒
การตรวจสอบปริมาตรความจุเรือสำหรับบรรทุกน้ำมันและผลิตภัณฑ์น้ำมัน
ซึ่งมีระวางบรรทุกตั้งแต่ ๑๐๐,๐๐๐ ลิตรขึ้นไปตามข้อ ๔ (๔)
ให้คณะกรรมการตามข้อ ๕ ร่วมกับ
ผู้ประกอบอุตสาหกรรมตรวจสอบปริมาตรความจุโดยวิธีการนำเรือเข้ารับน้ำมันและผลิตภัณฑ์น้ำมัน
จากภาชนะเก็บน้ำมันและผลิตภัณฑ์น้ำมันที่ได้รับการตรวจสอบปริมาตรความจุและได้รับอนุญาตให้
ใช้ตารางคำนวณจากอธิบดีกรมสรรพสามิตแล้ว ไม่น้อยกว่า ๓
ครั้ง โดยให้มีผลแตกต่างของปริมาตร
ตามเกณฑ์ที่อธิบดีกรมสรรพสามิตประกาศกำหนด
 ๘.๓
การตรวจสอบปริมาตรความจุเรือสำหรับบรรทุกน้ำมันและผลิตภัณฑ์น้ำมันซึ่งมี
ระวางบรรทุกน้อยกว่า ๑๐๐,๐๐๐ ลิตร
และรถยนต์หรือรถไฟที่ใช้สำหรับบรรทุกน้ำมันและผลิตภัณฑ์
น้ำมันตามข้อ ๔ (๕) และ (๖) ให้คณะกรรมการตามข้อ ๕
ร่วมกับผู้ประกอบอุตสาหกรรม 
ตรวจสอบปริมาตรความจุโดยการใช้มาตรวัดซึ่งได้รับการรับรองจากกรมสรรพสามิตตามระเบียบ
แล้ว หรือชั่งน้ำหนัก หรือใช้ถังมาตรฐานซึ่งได้รับการรับรองจากกระทรวงพาณิชย์แล้ว
แล้วแต่กรณี
 ข้อ
๙ การจัดทำตารางคำนวณ
 ๙.๑
เมื่อได้ทำการตรวจสอบปริมาตรความจุภาชนะเก็บน้ำมันและผลิตภัณฑ์น้ำมัน
แล้ว
ให้ผู้ประกอบอุตสาหกรรมจัดทำตารางคำนวณส่งให้กรมสรรพสามิตตรวจสอบหรือจะให้บริษัทผู้
เชี่ยวชาญที่มีความรู้ความสามารถเกี่ยวกับการตรวจวัดและจัดทำตารางคำนวณปริมาตรความจุภาชนะ
เก็บน้ำมันและผลิตภัณฑ์น้ำมัน
จัดทำตารางคำนวณในฐานะผู้แทนผู้ประกอบอุตสาหกรรมส่งให้
กรมสรรพสามิตตรวจสอบก็ได้
 ๙.๒
ตารางคำนวณจะต้องมีรายการ ตามแบบท้ายระเบียบนี้
 ๙.๓
ให้ผู้ประกอบอุตสาหกรรมจัดส่งตารางคำนวณแก่กรมสรรพสามิต ดังนี้
  (๑)
กรณีโรงอุตสาหกรรมตั้งอยู่ในเขตกรุงเทพมหานคร ให้ส่งจำนวน ๓ ชุด 
(สำหรับกองวิชาการ ๑ ชุด กองการสามิต ๑ ชุด
และสำนักงานสรรพสามิตประจำโรงอุตสาหกรรม 
๑ ชุด)
  (๒)
กรณีโรงอุตสาหกรรมตั้งอยู่ในเขตจังหวัดอื่น นอกจากกรุงเทพมหานครให้
ส่งจำนวน ๕ ชุด (สำหรับกองวิชาการ ๑ ชุด กองการสามิต ๑ ชุด
สำนักงานสรรพสามิตประจำโรง
อุตสาหกรรม ๑ ชุด สำนักงานสรรพสามิตจังหวัด ๑ ชุด
และสำนักงานสรรพสามิตเขต ๑ ชุด)
 ๙.๔
เมื่อกรมสรรพสามิตได้รับรองตารางคำนวณดังกล่าวแล้ว เพื่อเป็นหลักฐาน 
กรมสรรพสามิตจะดำเนินการ ดังนี้
  (๑)
ออกหนังสือรับรองให้ใช้ภาชนะเก็บน้ำมันและผลิตภัณฑ์น้ำมันและตาราง
คำนวณให้ผู้ประกอบอุตสาหกรรม
  (๒)
ติดแผ่นโลหะตามแบบท้ายระเบียบนี้ประจำแต่ละภาชนะ
 ข้อ
๑๐ การดำเนินการของเจ้าหน้าที่สรรพสามิต กองวิชาการ
 ๑๐.๑
ตรวจสอบตารางคำนวณของผู้ประกอบอุตสาหกรรมที่จัดส่งให้ตามข้อ ๙.๓ 
โดยพิจารณาประกอบกับผลการตรวจสอบตามข้อ ๘
 ๑๐.๒
เมื่อตรวจสอบถูกต้องแล้วให้วิศวกรลงนามรับรองกำกับไว้ในตารางคำนวณ
ทุกแผ่น แล้วเสนอผู้อำนวยการกองวิชาการ
(ผ่านผู้บังคับบัญชาตามลำดับชั้น) พิจารณาลงนาม
รับรองและประทับตรากองวิชาการ
 ๑๐.๓
เมื่อผู้อำนวยการกองวิชาการ ลงนามรับรองและประทับตรากองวิชาการแล้ว 
ให้เสนออธิบดีกรมสรรพสามิตพิจารณาลงนามอนุญาต
แล้วมอบสำเนาให้ผู้ประกอบอุตสาหกรรม
ไว้เป็นหลักฐาน
 ๑๐.๔
จัดหาแผ่นโลหะตามแบบท้ายระเบียบนี้ เพื่อนำไปติดที่ภาชนะเก็บน้ำมันและ
ผลิตภัณฑ์น้ำมัน ให้แก่ผู้ประกอบอุตสาหกรรม
 ๑๐.๕
จัดทำทะเบียนภาชนะเก็บน้ำมันและผลิตภัณฑ์น้ำมันที่กรมสรรพสามิตรับรอง
ตารางคำนวณแล้วไว้ทั้งหมด
 ๑๐.๖
แจ้งให้กองการสามิตทราบถึงจำนวนและหมายเลขของภาชนะเก็บน้ำมัน และ
ผลิตภัณฑ์น้ำมันที่ได้ตรวจสอบปริมาตรความจุและรับรองตารางคำนวณแล้ว
และแจ้งให้ผู้ประกอบ
อุตสาหกรรมรับทราบในการที่คณะกรรมการจะไปทำการตรวจสอบปริมาตรความจุหรือตรวจสอบ
สภาพภาชนะต่อไป
 ข้อ
๑๑ กรณีดังต่อไปนี้จะต้องทำการตรวจสอบสภาพภาชนะเก็บน้ำมันและ
ผลิตภัณฑ์น้ำมันใหม่
 ๑๑.๑
ภาชนะเก็บน้ำมันและผลิตภัณฑ์น้ำมันที่ได้รับการตรวจสอบปริมาตรความจุ 
หรือรับรองตารางคำนวณแล้ว
ให้ทำการตรวจสอบสภาพโดยคณะกรรมการตามข้อ ๕ ทุก ๆ ๕ ปี
 ๑๑.๒
กรณีที่มีการเปลี่ยนแปลง แก้ไข เพิ่มเติม ซ่อมแซม หรือกรณีอื่นใดอันอาจ
ทำให้ภาชนะเก็บน้ำมันและผลิตภัณฑ์น้ำมันมีปริมาตรความจุเปลี่ยนแปลงไปจากตารางคำนวณ
ที่ได้รับรองไว้แล้ว
 ๑๑.๓
กรณีที่เปลี่ยนชนิดน้ำมันและผลิตภัณฑ์น้ำมันที่จะนำไปเก็บในภาชนะที่ได้
ตรวจสอบและรับรองตารางคำนวณไว้แล้ว
เว้นแต่กรมสรรพสามิตพิจารณาเห็นสมควรว่าไม่ต้องทำ
การตรวจสอบ
 ข้อ
๑๒ ภาชนะเก็บน้ำมันและผลิตภัณฑ์น้ำมันตามข้อ ๔ (๑) (๒) และ (๓) ที่ได้รับ
การรับรองตารางคำนวณครั้งสุดท้ายครบ ๑๐ ปีแล้ว
ผู้ประกอบอุตสาหกรรมจะต้องล้างทำความ
สะอาดเพื่อจัดทำตารางคำนวณใหม่
 ข้อ
๑๓ ภาชนะเก็บน้ำมันและผลิตภัณฑ์น้ำมันที่ได้ผ่านการตรวจสอบและรับรอง
ตารางคำนวณไว้ครบ ๑๐ ปีแล้ว เมื่อระเบียบนี้ใช้บังคับให้ผู้ประกอบอุตสาหกรรมแจ้งให้
กรมสรรพสามิตทราบ
พร้อมทั้งแสดงรายละเอียดของแผนการดำเนินงานล้างทำความสะอาดตามที่
กำหนดในข้อ ๑๒ ทั้งนี้ ต้องดำเนินการตามข้อ ๑๒
ให้แล้วเสร็จภายในกำหนด ๑ ปี นับแต่วันที่
ระเบียบนี้ใช้บังคับ
 ข้อ
๑๔ การปฏิบัติตามระเบียบนี้ ให้อยู่ในอำนาจหน้าที่และการควบคุมของ
กองวิชาการ
หากมีปัญหาเกี่ยวกับทางปฏิบัติหรือระเบียบนี้มิได้กำหนดทางปฏิบัติไว้ ให้รายงานให้
กรมสรรพสามิตเป็นผู้วินิจฉัย

 ประกาศ
ณ วันที่ ๓๑ สิงหาคม พ.ศ. ๒๕๓๓
  โกวิทย์
โปษยานนท์
  อธิบดีกรมสรรพสามิต

[รก.๒๕๓๓/๑๙๐/๓๙๖/๒๗ กันยายน ๒๕๓๓]
 อัมพิกา/แก้ไข
 
๒๔ ส.ค ๒๕๔๔